stanford-oval/wikipedia huggingface dataset:
טליורייד (קולורדו)
תיירות

טליורייד מוכרת כאתר נופש לכל השנה. אתר הסקי של טליורייד הוא ללא ספק האטרקציה הראשית בחורף. אבל כאשר מגיע הקיץ הופכת טליורייד לאתר מבוקש לפעילויות בטבע, כשהמבקרים באים ליהנות מאופני הרים, סיורים בטבע, רפטינג בנהר, צפייה בנופים ועוד. לשכת התיירות של טליורייד (Telluride Tourism Board) מקדמת תיירות באזור.
טליורייד היא גם משכן לאירועי סיבולת. מרוץ Hardrock 100 בן 160 הקילומטרים, שאורך מעל ליממה, נערך ביולי ועובר דרך טליורייד שבה מכינים לרצים תחנת עזרה ראשונה גדולה. "Fall Tilt", אירוע אופני הרים במורד ההרים הנמשך 12 שעות, נערך במאונטיין וילאג' כל ספטמבר. מרוץ ההר של טליורייד (Telluride Mountain Run) בן ה-64 קילומטרים מקיף את העיירה ברצועה רחבה הכוללת כמה מהשבילים הקשים והנופיים ביותר שבאזור.
במהלך הקיץ יש בעיירה פסטיבל כמעט בכל סוף שבוע, כולל פסטיבל סרטים דוקומנטריים (Mountainfilm in Telluride), פסטיבל סרטים (Telluride Film Festival), פסטיבל מוזיקה ובירה (Telluride Blues & Brews Festival), פסטיבל יין (Telluride Wine Festival), פסטיבל פטריות (Mushroom Festival), פסטיבל שבו לא עושים דבר (Nothing Day Festival), ופסטיבל מוזיקת בלוגראס (Telluride Bluegrass Festival).
תחבורה

הכביש היחיד למכוניות המוביל לטליורייד הוא  כביש 145 של קולורדו, חלק ממערכת הכבישים הנופיים המכונים סן חואן סקייווי (San Juan Skyway). הכביש מחבר בין טליורייד לעיר קורטז ונאצ'ריטה. מכביש זה יש גם גישה לכביש 62 של קולורדו, הנתיב הראשי אל דנוור, מונטרוז, ומקומות חשובים אחרים בקולורדו.
עם זאת יש שתי דרכים חלופיות שבהן ניתן להגיע לעיירה ברכבי ארבע על ארבע, מעבר אימוג'ן (Imogene Pass) וכביש בלק בר (Black Bear Road).
אל העיירה ניתן להגיע בדרך האוויר דרך שדה התעופה האזורי של טליורייד (קוד יאט"א TEX), שפעם היה שדה התעופה המסחרי הגבוה ביותר בארצות הברית. שדה התעופה נחשב מאתגר לטייסים בשל תנאי מזג האוויר, הגובה הרם, וההרים הגבוהים המקיפים את השדה מכל הצדדים. שירות סדיר של חברות תעופה מסחריות קיים בעונה לשדה התעופה האזורי של מונטרוז (Montrose Regional Airport), כ-110 קילומטרים בכביש צפונה.
בטליורייד יש תחבורה ציבורית חינמית. מערכת האוטובוסים המכונה "הברווז הדוהר" (Galloping Goose), מבצעת לולאה שלמה סביב העיירה והגונדולה המקשרת בין טליורייד למאונטיין וילאג'. קו אחר של הברווז הדוהר מגיע לגבעת לואוסון (Lawson hill) ונורווד (Norwood).
בתרבות הפופולרית

לטליורייד וסביבותיה הייתה השפעה ניכרת על תרבות הפופ. טליורייד ההיסטורית מוצגת בצורה בולטת ברומן "כנגד היום" (Against the Day) של תומאס פינצ'ון. טליורייד הייתה נושא למסה מאת אדוארד אבי, וטליורייד המודרנית היא הרקע לרומן הבלשי מ-1988 "חיוך טליורייד" (Telluride Smile) מאת ריימונד רינג (Raymond H. Ring). העיירה מוזכרת בלהיט של גלן פריי "בלוז המבריחים" (Smugglers Blues) מתוך סדרת הטלוויזיה מיאמי מחלק מוסר. אומנים שונים כתבו שירים על העיירה. העיירה היא הרקע לסרט Scrapple בבימויו של כריסטופר הנסן (Christopher Hansen). תושבים מקומיים ואורחים קבועים, שחלקם הגיעו לפסטיבל הסרטים של טליורייד (Telluride Film Festival), כוללים את ג'ון דנוור, בוב דילן, דריל האנה, ג'רי סיינפלד, גרג קיניר, אד הלמס, ניקולס קייג', פינק, ג'ייסון שוורצמן, שון פן, אופרה וינפרי, מג ויטמן וטום קרוז.
להקת הרוק הכבד קצרת הימים T-Ride נטלה את שמה מקיצור נפוץ לטליורייד. נראה שבחרו בשם זה בחלקו בשל התאוריה ש"טליורייד" הוא בעצמה קיצור ל-"To Hell You Ride" ("אתה רוכב לגיהנום").
ביאורים

↑  באנגלית Panic of 1893, שפל כלכלי בארצות הברית של 1893 שגרם לירידת ערך הכסף ולפשיטות רגל של בנקים ועסקים
הערות שוליים

↑  Colorado Trend Report 2: State and Complete Places (Sub-state 2010 Census Data).
↑  Placer gold in southwestern Colorado
↑  Gruver, Mead (15 באוגוסט 2011). "Old text, new wrinkles: Did Butch Cassidy survive?". Associated Press. {{cite news}}:  (עזרה)
↑  Clark, Jerry. "Telluride, Colorado – Mile Post 45.1 – Elev. 8,756ft". The Narrow Gauge Circle. Mark L. Evans.
↑  Ames Hydro: Making History Since 1891
↑  "Profile of General Population and Housing Characteristics: 2010". United States Census Bureau.
↑  Telluride Festivals
↑  "Gondola". Telluride.com. אורכב מ-המקור ב-2016-12-31. נבדק ב-2016-12-03.
| --- | --- |
בקרת זהויות :  NLI: 987007552540305171  GND: 4312367-3  LCCN: n78095553  MusicBrainz: aef76489-7edc-485e-8a14-ef26905551d0  NARA: 10040221  VIAF: 262268144   WorldCat (עם VIAF): 262268144 
דוגמת יד היסטורית של זהב מטליורייד
מפלי הינומת הכלה בטליורייד
תצלום אווירי של דרך בומרנג שזה עתה נחצבה (מאי 1972)
מבט על מורדות הסקי ממאונטיין וילאג'
טליורייד כפי שהיא נשקפת מהגונדולה העולה למאונטיין וילאג'
מרכז העיירה טליורייד במהלך פסטיבל הג'אז השנתי השלישי, אוגוסט 1979
הגונדולה המקשרת בין טליורייד למאונטיין וילאג'
צבעי הסתיו באתר הסקי של טליורייד ב-2010
השפעת מגפת הקורונה על תעשיית המוזיקה

מגפת הקורונה השפיעה באופן בלתי הפיך על עולם המוזיקה. בעקבות המגפה, ביטלו מוזיקאים בכל רחבי העולם מאות הופעות שונות, תוך שבוטלו מאות אירועי מוזיקה, טקסי פרסים, פסטיבלים וכדומה.
אירועי מוזיקה

בעקבות התפרצות נגיף הקורונה, אלפי הופעות סביב כל רחבי העולם בוטלו, תוך שמוזיקאים רבים דחו וביטלו את סיבובי ההופעות שלהם.
בעקבות גל השריפות באוסטרליה, היה ניסיון לקיים מעין אירוע מוזיקה הנקרא "Fire Fight Australia - Concert for National Bushfire Relief". באירוע הייתה צריכה להופיע הזמרת-יוצרת האמריקאית מיילי סיירוס, ביחד עם ליל נאז X, הוורוניקז ומוזיקאים נוספים. האירוע היה צריך להתקיים ב-13 במרץ 2020, אך סיירוס הודיעה שלושה ימים לפני כי:
אני כל כך מאוכזבת שלא אוכל להיות שם. עם זאת, אני מחויבת לפעול כך ולא להגיע כדי להגן על הבריאות והבטיחות שלי ושל הצוות שלי. במקום זה, אני אתרום כסף למען גל השריפות שפקד את המדינה. אני מצטערת לפספס את האירוע הזה, אך אשוב לשם בקרוב"
לאחר שסיירוס ביטלה את הגעתה, פורסם מטעם הגורמים האחראים על האירוע כי: "אנו מאוד מאוכזבים מכך שמיילי סיירוס ביטלה את הגעתה לאירוע וכתוצאה מכך, אנו נאלצים להודיע בצער רב כי אירוע ה-"Fire Fight Australia - Concert for National Bushfire Relief", שהיה צריך להתקיים באצטדיון לייקסייד שבמלבורן, ביום שישי ה-13 במרץ, כבר לא יתקיים".
אירועי מוזיקה > אירוויזיון 2020

תחרות הזמר של האירוויזיון לשנת 2020 הייתה אמורה להיות ההפקה ה-65 של התחרות מטעם איגוד השידור האירופי. התחרות הייתה אמורה להתקיים ברוטרדם, הולנד, לאחר זכייתה של הולנד באירוויזיון 2019, שנערך בתל אביב, ישראל, עם השיר "Arcade" בביצוע של דאנקן לורנס. הייתה זו אמורה להיות הפעם החמישית בה הולנד מארחת את התחרות, ההפקה האחרונה הייתה בתחרות של 1980, ואירוע האירוויזיון הראשון שהתארח במדינה מאז תחרות אירוויזיון הילדים 2012. התחרות הייתה צריכה להיערך באהוי רוטרדם; התאריכים היו אמורים להיות 12 במאי, 14 במאי ו-16 במאי.
ב-18 במרץ 2020, הודיע איגוד השידור האירופי על ביטול תחרות האירוויזיון ואירוויזיון למוזיקאים צעירים 2020 בשל התפשטות מגפת הקורונה.
אלבומים ושירים

לאחר שהראפרית האמריקאית קארדי בי לקחה הפסקה מעולם המוזיקה מאז הוציאה את השיר "Writing on the Wall", בספטמבר 2019, הוחלט כי את סינגל החזרה שלה היא תוציא במרץ 2020. בהמשך, פרסמה קארדי בי בשבוע צאתו של הסינגל, כי היא נאלצת לדחות את תאריך היציאה שלו בעקבות מגפת הקורונה, תוך שלא פרסמה תאריך חלופי. בינואר 2020, הודיעה הזמרת-יוצרת אלישה קיז, כי את אלבום האולפן השביעי שלה Alicia, היא תוציא ב-20 במרץ באותה השנה. ביום צאתו המקורי של האלבום, הודיעה קיז ברשתות החברתיות כי היא מצטערת לבשר על כך שהיא דוחה את האלבום בעקבות מגפת הקורונה גם כן. בנוסף לכך, היא דיווחה כי האלבום יופץ ב-15 במאי 2020.
ב-23 במרץ 2020, הודיעה דואה ליפה בעמוד האינסטגרם שלה כי בעקבות דליפת אלבום האולפן השני שלה Future Nostalgia, היא תוציא אותו בתאריך מוקדם יותר ב-27 במרץ 2020 וציינה כי תקדים את צאתו גם בשל מגפת הקורונה. בסמוך לכך, הוציאה את הסינגל השלישי מתוך האלבום "Break My Heart", שדלף גם כן. ב-28 בפברואר 2020, הוציאה הזמרת-יוצרת ליידי גאגא את השיר "Stupid Love", תוך שהכריזה כי אלבום האולפן השישי שלה Chromatica, עתיד לצאת ב-10 באפריל באותה השנה. ב-24 במרץ נאלצה להודיע ברשתות החברתיות כי היא דוחה את צאת האלבום בעקבות מגפת הקורונה וכי היא אינה יכולה לפרסם כרגע תאריך חלופי. בתחילת אפריל, הודיעה כי היא תוציא את האלבום בדצמבר 2020 וזאת בעקבות המצב.
טקסי פרסים

טקס פרסי ג'ונו הידוע, שמתקיים כל שנה מאז שנת 1970, בוטל בעקבות נגיף הקורונה. באותו הטקס תוכננה הזמרת-יוצרת ג'אן ארדן להתווסף להיכל התהילה של המוזיקאים הקנדיים, אך הדבר נדחה גם כן. כמו כן, פורסמו המועמדויות אך הזוכים טרם פורסמו. הייתה זו הפעם הראשונה מאז שנת 1988, בה לא התקיים הטקס. טקס פרסי המוזיקה של ה-iHeartRadio היה צריך להתקיים ב-29 במרץ 2020. ב-12 במרץ באותה השנה נודע כי בעקבות הצו שהוטל בלוס אנג'לס, אשר אסר על התכנסות של למעלה מ-250 אנשים במקום אחד, יבוטל טקס הפרסים עד להודעה חדשה. כמו כן, פורסמה רשימת המועמדויות של טקס הפרסים, אך לא פורסמה הקטגוריה הראשית "אלבום השנה".
טקס פרסי האקדמיה למוזיקת קאנטרי מתקיים פעם בשנה מאז שנת 1965. הטקס היה צריך להתקיים ב-5 באפריל 2020, אך בפעם הראשונה בהיסטוריה שלו, נאלצו לדחות אותו לספטמבר באותה השנה בעקבות מגפת הקורונה. בנוסף לכך, החליטו האחראים על הטקס לפרסם את רשימת המועמדויות בכל זאת, תוך שהודיעו כי קית' אורבן יהיה האמן שיופיע בטקס.
פסטיבלים

פסטיבל South by Southwest, שמתקיים כל שנה, היה אמור להתקיים בין ה-13 במרץ ל-22 במרץ 2020, אך בוטל באופן רשמי ב-6 במרץ בעקבות התפרצות נגיף הקורונה. ראש עיריית העיר אוסטין, סטיב אדלר, הודיע על ביטול הפסטיבל בשנת 2020 והכריז גם על מצב חירום מקומי. הדבר גרר תגובות רבות בכלי התקשורת, תוך שהיו ניסיוניות לקיים את האירוע כמתוכנן. במהלך הניסיונות לקיים את הפסטיבל כמתוכנן, החלו חברות תקליטים וארגונים רבים לבטל את השתתפותם בפסטיבל, כולל טוויטר, פייסבוק, Vevo, אינטל, מאשאבל, יוניברסל מיוזיק גרופ, אמזון, אנטרטיינמנט ויקלי, טיקטוק, SAP, נטפליקס, אפל, Indeed.com, וורנר מדיה, וושינגטון פוסט, ו-IBM. בנוסף, רבים מנוכחי הפסטיבל כמו ביסטי בויז, אוזי אוסבורן וטרנט רזנור ביטלו את הגעתם גם כן.
בהמשך, פורסם כי פסטיבל קואצ'לה, שנחשב לאחד מפסטיבלי המוזיקה הגדולים ביותר בעולם לא יתקיים כמתוכנן, אלא ידחה לתאריך מאוחר יותר. בפסטיבל היו צריכים להופיע Rage Against the Machine, טראוויס סקוט ופרנק אושן. במקור, הפסטיבל היה צריך להתקיים ב-10–12 באפריל וב-17–19 באפריל, אך ב-10 במרץ הודיעה אנשוץ אנטרטיינמנט גרופ כי הפסטיבל יתקיים באוקטובר 2020. ההחלטה התקבלה בעקבות ההתפשטות של הנגיף ברחבי העולם והפסטיבל צפוי להתקיים ב-9–11 באוקטובר וב-16–18 באוקטובר באותה השנה.
ב-4 במרץ 2020, קראו ראש עיריית מיאמי פרנסיס סוארס והמפכ"ל ג'ו קרולו לבטל את פסטיבל אולטרה מיוזיק, בגלל חששות סביב התפרצות נגיף הקורונה ובעקבות כך שמדובר באירוע הומה אדם. בהמשך, הוכרז מצב חירום בפלורידה לאחר שאושרו שני מקרי הידבקות במחוז מאנאטי ובמחוז הילסבורו. בסמוך לכך, הודיע סוארס כי ייתכן והפסטיבל יבוטל וכי בכוחו לעשות זאת. בהמשך לכך, הודיע הנציב מנולו רייס בעיתון המקומי "מיאמי הראלד" כי בעקבות פגישה בין מארגנים ופקידים מקומיים, אולטרה מיוזיק והעיר עצמה הסכימו לבטל את הפסטיבל, תוך שהביטול הרשמי התפרסם ב-6 במרץ 2020. אירוע דומה שהיה צריך להתקיים באבו דאבי בחסות אולטרה מיוזיק, בוטל גם כן. בסמוך לכך, פורסם שגם הפסטיבל מונה פומה האוסטרלי יתבטל ויתקיים מחדש החל משנת 2021.
בשנת 2009, נוסד פסטיבל מוזיקה חדש בשם שבוע המוזיקה של טאלין, שמתקיים כל שנה בטאלין, אסטוניה. בתחילת מרץ 2020, פורסם כי "כהחלטה משותפת של הצוות והאחראים על שבוע המוזיקה של טאלין (TMW), הוחלט לדחות את הפסטיבל, שהיה אמור להתקיים ב-25–29 במרץ, בגלל סיכונים הקשורים להתפשטות נגיף הקורונה. זאת על סמך המלצה שפרסמה מועצת הבריאות באסטוניה. התאריך החדש נכון למרץ 2020, הוא ב-26–30 באוגוסט". גם את פסטיבל המוזיקה האוסטרי סנואו-בומבינג, נאלצו לבטל לאחר שממשלת אוסטריה קבעה כי הוא לא יתקיים כפי שתוכנן.
בדומה לעשרות פסטיבלים אחרים, גם את אחד מפסטיבלי הקאנטרי הגדולים בעולם C2C: Country to Country, החליטו לבטל. הייתה זו הפעם הראשונה בהיסטוריה שהפסטיבל בוטל. בסמוך לביטול פסטיבל הקאנטרי, נודע כי פסטיבל ה-Melt! מבוטל גם כן. בארגנטינה מתקיים פסטיבל הלולהפלוזה, אחת לשנה. בשנת 2020, נודע כי הוא נדחה לנובמבר באותה השנה. גם את פסטיבל ה-Tomorrowland Winter נאלצו לבטל ועל כך הכריזו ב-5 במרץ 2020. בנוסף, הוכרז כי פסטיבל ה-Big Ears בוטל והדבר גרר תגובות מצד מוזיקאים וארגונים שונים. בפסטיבל Stagecoach תכננו להופיע שלל אמני קאנטרי שונים כמו קארי אנדרווד, ליל נאז X ובילי ריי סיירוס, אך ברגע האחרון הוחלט לדחות אותו לאוקטובר באותה השנה. ב-BBC רדיו הודיעו כי "לאחר שיקול דעת קפדני, פסטיבל BBC Radio 1's Big Weekend, מבוטל לאלתר".
הופעות

בעקבות התפרצות נגיף הקורונה, אלפי הופעות סביב כל רחבי העולם בוטלו, תוך שמוזיקאים רבים דחו וביטלו את סיבובי ההופעות שלהם.
הופעות > אמריקה הלטינית > פוארטו ריקו

באמצע 2019 יצא הזמר הפוארטו ריקני אנואל AA לסיבוב ההופעות "Emmanuel Tour", שאת הלג המקסיקני שלו נאלץ לדחות.
הופעות > אמריקה הלטינית > קולומביה

הזמר-יוצר הקולומביאני מאלומה יצא בשנת 2019 לסיבוב ההופעות השלישי שלו "11:11 World Tour", תוך שהודיע כי גם בשנת 2020 ימשיך סיבוב ההופעות להתקיים. במרץ 2020, נאלץ להודיע ברשת החברתית אינסטגרם כי את כל עשרות ההופעות שתכנן לקיים באירופה, הוא נאלץ לדחות לתאריכים אחרים. בהמשך לכך, הודיע באופן סופי על כך שכל ההופעות מחודש מרץ כמו גם כמה נוספות מבוטלות לאלתר.
הזמרת הקולומביאנית קרול ג'י הודיעה בריאיון לבילבורד על כך שחלתה בקורונה והדבר הוביל אותה לשהות בבידוד כמו גם לחדול להופיע ולקדם את הסינגל שהוציאה באותה העת, "Ay, Dios Mío!". בעקבות התפרצות נגיף הקורונה בקולומביה התראיינה הזמרת הקולומביאנית שאקירה לתקשורת והצהירה ”מדינות שבינתיים יש להן מעט מקרים צריכות ללמוד מהטעויות שעליהן אנחנו משלמים כעת במדינות אירופה שבהן הפעולות היו מאוחרות מדי”.
ביולי 2021 פורסם סרטון במסגרתו דיברה הזמרת הקולומביאנית גרייסי על השפעות מגפת הקורונה בכל הקשור לתעשיית המוזיקה וההופעות.
הופעות > הממלכה המאוחדת

בעקבות התפרצות נגיף הקורונה בממלכה המאוחדת וברחבי העולם, הזמרת הוולשית בוני טיילר, פרסמה כי את ההופעות שתכננה לקיים במסגרת סיבוב ההופעות שלה "Between the Earth and the Stars Tour", היא תצטרך לדחות בעקבות התפשטות המגפה. אליה הצטרף הזמר לואי טומלינסון שהודיע כי את ההופעה שהיה צריך לקיים במסגרת סיבוב ההופעות הראשון שלו "Louis Tomlinson World Tour" באיטליה, הוא יבטל לאלתר. לטיילר וטומלינסון הצטרפה הלהקה The Who, שנאלצה לפרסם כי את כל עשרות ההופעות שתכננה לקיים בממלכה המאוחדת ואירלנד במסגרת סיבוב ההופעות "Moving On! Tour", היא תאלץ לבטל, ובאותו הזמן גם הזמרת מייבל הודיעה כי לא תוכל להמשיך לקיים את סיבוב ההופעות הראשון שלה, "High Expectations Tour".
ב-23 במרץ 2020, הודיעה הזמרת-יוצרת דואה ליפה כי את כל סיבוב ההופעות החמישי שלה "Future Nostalgia Tour", היא נאלצת לדחות לשנת 2021 בעקבות המצב. זאת תוך שהודיעה שאת ההופעות שהייתה צריכה לקיים בין ה-10 במאי ל-13 במאי 2020, היא מבטלת לאלתר, תוך שלא יתקיימו הופעות אחרות במקומן. ההופעה שהייתה צריכה לקיים בפסטיבל גלסטונברי בוטלה גם כן. ב-25 במרץ הודיע הזמר הארי סטיילס כי את ההופעה שהיה צריך לקיים בדיגניטי הלת' ספורטס פארק ב-6 ביוני באותה השנה במסגרת סיבוב ההופעות "Love On Tour", הוא מבטל לאלתר. בהתאם להמשך התפשטות המגפה ברחבי העולם ובממלכה המאוחדת בפרט, הוחלט לבטל שבע הופעות נוספות. בעקבות כך, הוחלט להאריך את הסיבוב עד לשנת 2023.
בשנת 2019 הודיעה להקת הבנות הפוסיקט דולז על התאחדות משותפת, עם הודעה על סיבוב הופעות עולמי בשם "The Pussycat Dolls Tour", שהיה צריך לכלול הופעות בפסטיבלים וערים שונות ברחבי העולם. הוא היה אמור להתחיל באפריל 2020 עם עשר הופעות באצטדיונים בממלכה המאוחדת ובאירלנד, אך אלה נדחו עד הסתיו ולאחר מכן לאביב–קיץ 2021 עקב מגפת הקורונה העולמית. התאריך חודש ל-21 במאי 2021, עם עשרה תאריכים ברחבי הממלכה המאוחדת ואירלנד. מספר פסטיבלים בוטלו בהודעה אחת שיצאה לתקשורת, כולל אחת בברייטון פרייד (אנ') (הממלכה המאוחדת), פסטיבל סו פופ (אוסטרליה וניו זילנד), פסטיבל אנטולד (רומניה) ופסטיבל סופרבלום (גרמניה), בעוד כמה תאריכים בין-לאומיים ביפן, ברזיל והפיליפינים נדחו עד להודעה חדשה. בעקבות עיכובים נוספים שנבעו מהמגפה, הפרת חוזים ולוגיסטיקה, סיבוב ההופעות כולו בוטל בסופו של דבר בינואר 2022, כאשר גורלה של הלהקה נותר לוט בערפל עם סכסוכים משפטיים בין הסולנית ניקול שרזינגר לרובין אנטין.
הופעות > ישראל

בישראל דחתה הזמרת-יוצרת ירדנה ארזי את ההופעה שלה שיועדה להתקיים בהיכל התרבות, בכמה חודשים מהתאריך המקורי. בהמשך, ביטלה הזמרת שרית חדד את סיבוב ההופעות החורפי שלה "הופעות חורף 2020", תוך שהודיעה על כך ב-12 במרץ 2020. גם הזמרת נסרין קדרי פרסמה כי את ההופעה שתכננה לקיים בהיכל מנורה מבטחים, היא תאלץ לדחות. בסמוך לכך, הודיעה הזמרת-יוצרת עלמה זהר כי היא מבטלת את ההופעה שתכננה לקיים בצוותא תל אביב-יפו. ב-29 ביוני 2020 נודע על דחיית סיבוב ההופעות המשותף של ריטה ורמי קלינשטיין שהיה אמור להתקיים באוגוסט. בהמשך להתפשטות המגפה, דיברה הזמרת דין דין אביב על ביטול ההופעות וההסתגלות לכך.
בשנת 2021 חלתה הזמרת עדן בן זקן בקורונה ובעקבות כך נדחו הופעותיה. באותה השנה חלתה הזמרת יובל דיין בקורונה ונאלצה לבטל את כל הופעותיה שתוכננו באותה העת. יממה לפני שהייתה צריכה הזמרת נסרין קדרי להופיע בקיסריה חלתה בקורונה ודחתה את הופעתה שכונתה, "מופע העשור". בריאיון שאירע בשנת 2022 סיפר הזמר משה פרץ על המשבר שחווה בעקבות המגפה וההופעות שנאלץ לבטל. באותה השנה פורסם כי הזמרת חוה אלברשטיין חלתה בקורונה ונאלצה לדחות שתי הופעות שהייתה צריכה לקיים. גם הזמרת נועה קירל חלתה בקורונה בפעם השנייה ועל כן, ביטלה הופעה צבאית שהייתה צריכה לקיים.
הופעות > קוריאה הדרומית

להקת הבנים BTS שפרסמה בתחילת מרץ 2020, את תארכי ההופעות של סיבוב ההופעות "Map of the Soul Tour", נאלצה לפרסם כמה ימים לאחר מכן כי את כל ההופעות שתכננה לקיים בקוריאה הדרומית היא תבטל. להקת הבנות בלאקפינק הייתה צריכה לקיים הופעה וירטואלית שאותה דחתה בעקבות מגפת הקורונה.
הופעות > קנדה

הזמרת-יוצרת הקנדית אבריל לאבין הודיעה כי כל עשרות ההופעות שהיו צריכות להתקיים במסגרת סיבוב ההופעות "Head Above Water Tour", מבוטלות. ב-13 במרץ 2020, נאלצה סלין דיון לפרסם כי עשרות הופעות שתכננה לקיים במסגרת סיבוב ההופעות העולמי שלה "Courage World Tour", יידחו בעקבות נגיף הקורונה. לבסוף, בוטלו מספר הופעות בעקבות הנגיף, אך עשרות הופעות בוטלו בעקבות הידרדרות במצבה הרפואי. בסמוך לכך, הודיע הזמר מייקל בובלה כי הוא דוחה את כל ההופעות שהיו צריכות להתקיים בארצות הברית במסגרת סיבוב ההופעות "An Evening with Michael Bublé", בין ה-17 במרץ ועד 5 באפריל באותה השנה. מספר הופעות שתוכננו להתקיים במקסיקו בוטלו לאלתר.
ב-7 במרץ 2020, נחשף כי מכירות הכרטיסים של ג'סטין ביבר בסיבוב ההופעות שלו "Changes Tour", דלות מאוד, תוך שהאשימו את נגיף הקורונה בכך. כבר באותו היום פורסם כי במקום להופיע באצטדיונים, יופיע ביבר בזירות קטנות במקום. עוד פורסם כי תשע מההופעות שהיו צריכות להתקיים באצטדיונים באמריקה הצפונית, יתקיימו בזירות. לבסוף, כל 45 ההופעות בוטלו לאלתר והוחלט לגנוז את סיבוב ההופעות. כתוצאה מכך האלבום Changes לא קודם באמצעות סיבוב הופעות. בשנת העוקבת הוציא אלבום נוסף, אותו קידם באמצעות סיבוב הופעות בשם "Justice World Tour" אשר הושפע גם הוא מהמגפה. בסופו של דבר, הוחלט לבטל מספר הופעות בעקבות המגפה ומצבו הרפואי של האמן ככלל.
בעקבות כך שנדבק הראפר הקנדי דרייק בעת שביצע שיר עם הזמרת הקנדית נלי פורטדו נאלצו לדחות את המופע של יאנג מאני עם הראפרים ליל ויין וניקי מינאז' לתאריך אחר.
הופעות > שוודיה

ב-12 במרץ 2020, פרסמה הזמרת-יוצרת טובה לו ברשתות החברתיות כי היא לא תוכל לצאת לסיבוב ההופעות השלישי שלה "Sunshine Kitty Tour", תוך שהיא הודיעה כי היא תצטרך לדחות את כל עשרות ההופעות הנכללות בו לספטמבר באותה השנה. עם זאת, בעקבות התפשטות המגפה ברחבי העולם נאלצה לבטל עשרות הופעות שהיו צריכות להתקיים ברחבי ארצות הברית ואירופה.
ראו גם

מגפת הקורונה
סיבובי הופעות שנדחו בעקבות מגפת הקורונה
טיילר בייט

| --- | --- |

בייט, אפריל 2018
 לידה:  7 במרץ 1997 (בן 27) נת'רטון, וסט מידלנדס, אנגליה
 שם במה:  ארתור קלאוסר-סקסון טיילר בייט
 משקל:  79 ק"ג
 גובה:  1.70 מטר
 מקום מגורים:  דאדלי, אנגליה
 לאום:  אנגלי
 קריירה מקצוענית:  2012–הווה (כ־12 שנים)
 מאמנים:  דייב מסטיף טרנט סבן
 ליגות:  WWE
 תרגילי סיום:  Tyler Driver '97
טיילר בייט (באנגלית: Tyler Bate; נולד ב-7 במרץ 1997) הוא מתאבק אנגלי, המופיע בארגון ההיאבקות WWE, בתוכנית הדגל Raw.
קריירת היאבקות מקצועית > Preston City Wrestling‏ (2014–2015)

בייט ערך את הופעת הבכורה שלו בארגון PCW תחת השם ה"איירון מאסטר" טיילר בייט ב-31 באוקטובר 2014, כשהפסיד בקרב מרובע נגד צ'ארלי גארט, ריץ' סוואן וזאק גיבסון. בייט חזר לארגון בינואר 2015, במופע שבו הפסידו לפיט דאן, דמיאן דאן, מורגן ובסטר ומארק אנדרוז.
קריירת היאבקות מקצועית > Chikara‏ (2015–2017)

בתחילת שנת 2015 בייט ביחד עם טרנט סבן הופיעו פעם ראשונה בארגון האמריקאי, Chikara, כחלק ממסע ההופעות שלהם מאנגליה. שלושת הקרבות הראשונים שלהם בארגון היו "קרבות חושך" (כלומר, קרבות שקודמים לאירוע ואינם מצולמים). בייט ביחד עם סבן ודן מולוני התחרו בטורניר "מלכי השלישיות" של הטורניר לשנת 2015, והצליחו להגיע עד לשלב חצי הגמר, שם הודחו על ידי הבולט קלאב (AJ סטיילס, מאט וניק ג'קסון). בשנת 2016 סבן ובייט החלו להתאבק כזוג באופן יותר תדיר. בייט חזר לארגון ב-1 בספטמבר 2017 כשהוא, סבן ופיט דאן נכנסו לטורניר "מלכי השלישיות" של אותה שנה, השלושה הגיעו עד לגמר ואף זכו בטורניר כולו.
קריירת היאבקות מקצועית > Progress Wrestling‏ (2016–2019)

בייט ערך את הופעת הבכורה שלו בארגון באירוע "פרק 28" ביחד עם טרנט סבן (שנקראו ביחד מאסטש מאונטיין) בהפסד לדמיאן ופיט דאן. חמישה אירועים לאחר מכן, השניים התפצלו כל אחד לדרכו, כשסבן הופך לדמות רעה על ידי תקיפה על בייט, וסבן חבר למתאבק פיט דאן (ביחד נודעו בשם בריטיש סטרונג סטייל). ב"פרק 39" בייט חזר לארגון כשהוא תוקף את המתאבק ג'ימי האבוק והפך גם הוא לדמות רעה, ואף חבר לקבוצתם של סבן ודאן. ב-30 בדצמבר בייט וסבן זכו באליפות הזוגות של הארגון לאחר קרב משולש, אך הפסידו אותה חצי שנה לאחר מכן. השניים זכו שוב בחגורות האליפות כעבור שבועיים מהזמן שהפסידו. ב-10 בספטמבר 2017 הפסידו את התארים בקרב סולם.
קריירת היאבקות מקצועית > WWE > דיוויזיית משקל קל (2017–2018)

ב-7 בנובמבר 2017 בייט ערך את הופעת הבכורה שלו בתוכנית 205 לייב (תוכנית המיועדת למתאבקי בעל משקל קל בארגון) בהפסד נגד האליפות ה-WWE במשקל קל דאז, אנזו אמורה. ב-30 בינואר 2018 בייט השתתף בטורניר אשר קבע את האלוף במשקל קל החדש, אך הודח עוד בסיבוב הראשון על ידי TJ פרקינס. ב-21 במרץ בייט וטרנט סבן היו אמורים להשתתף בטורניר הזוגות לזכר דאסטי רודס, אך עקב פציעתו של בייט, לא התחרו לבסוף בטורניר. ב-15 במאי בייט ניצח בקרב מרובע את TJ פרקינס, קאליסטו וקני ויליאמס.
חיים אישיים

בייט הוא טבעוני. נקשרו לגביו שמועות שהוא יוצא עם המתאבקת של התוכנית סמאקדאון לייב, ליב מורגן.
אליפויות והישגים

הישגים בארגון ההיאבקות Attack! Pro Wrestling
אליפות ATTACK! 24:7 (פעם אחת)
אליפות הזוגות של ATTACK! (פעם אחת)  - ביחד עם טרנט סבן
הישגים בארגון ההיאבקות Chikara
אליפות הזוגות של Chikara (פעם אחת)  - ביחד עם טרנט סבן
טורניר "מלכי השלישיות" (2017)  - ביחד עם פיט דאן וטרנט סבן
הישגים בארגון ההיאבקות Fight Club: Pro
אליפות הזוגות של FCP (פעמיים)  - ביחד עם טרנט סבן
הישגים בארגון ההיאבקות International Wrestling Syndicate - IWS
אליפות הזוגות של IWS (פעם אחת)  - ביחד עם טרנט סבן
הישגים בארגון ההיאבקות Over The Top Wrestling - OTT
אליפות הזוגות של OTT (פעם אחת)  - ביחד עם פיט דאן וטרנט סבן
הישגים במגזין ההיאבקות Pro Wrestling Illustrated - PWI
PWI דירג אותו במקום ה-50 מתוך 500 המתאבקים הטובים ביותר לשנת 2017
הישגים בארגון ההיאבקות Progress Wrestling
אליפות הזוגות של Progress (פעמיים)  - ביחד עם טרנט סבן
הישגים בארגון ההיאבקות Revolution Pro Wrestling - RPW
אליפות הזוגות הבריטית הבלתי מעורערת של RPW (פעם אחת)  - ביחד עם טרנט סבן
הישגים בארגון ההיאבקות Shropshire Wrestling Alliance - SWA
טורניר האריות הבריטי (2004)
אליפות האריות הבריטית (פעם אחת)
הישגים בארגון ההיאבקות Westside Xtreme Wrestling - wXw
אליפות שוטגאן של wXw (פעם אחת)
הישגים בארגון ההיאבקות World Wrestling Entertainment - WWE
אליפות הזוגות של NXT (פעם אחת)  - ביחד עם טרנט סבן
אליפות בריטניה של ה-WWE (פעמיים, האלוף הראשון והאחרון)
אליפות גביע המורשת של NXT UK (פעם אחת)
אליפות הזוגות של NXT UK (פעם אחת)  - ביחד עם טרנט סבן
אלוף הטריפל קראון הראשון של NXT UK
טורניר אליפות בריטניה (2017)
פרסי סוף השנה של NXT (פעם אחת)
קרב השנה של שנת 2017  - נגד פיט דאן על אליפות בריטניה של ה-WWE באירוע NXT TakeOver: Chicago
הערות שוליים

↑  טיילר בייט הופך לאלוף השני הצעיר בהיסטוריה של ה-WWE
↑  טיילר בייט וטרנט סבן במגזין הטבעוני 2017
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
בייט (אמצע) מחזיק באליפות בריטניה של ה-WWE לצד טרנט סבן (ימין) ופיט דאן (שמאל)